Кога се препоръчва склеротерапия?
Обикновено, до склеротерапия се прибягва, когато конвенционалните методи като компресиращи чорапи и медикаменти не успяват да повлияят на разширените вени. Най-често, това се случва след първата фаза на заболяването. Тази фаза, за съжаление, в 90% от случаите се пренебрегва от пациентите, поради което се стига до по-тежки симптоми, каквито са пулсиращи и силно болезнени вени, болка при ходене, подуване и отоци, а също така и големи хематоми. Същевременно, за най-тежките случаи на варикозни вени склеротерапия невинаги вече може да помогне и при тях се прибягва към далеч по-сериозни инвазивни процедури. В тази връзка, ние продължаваме да съветваме пациентите си да вземат мерки при разширени вени максимално по-скоро, за да не се стигне до усложнения и тежки лечения. На практика, склеротерапия се препоръчва в случаите на телеангиектазии, венулектазии, ретикуларни вени и по-големи разширени вени.